CELEX: 32016D1887
Language: lv
Date: 2016-10-24 00:00:00
Title: Komisijas Īstenošanas lēmums (ES) 2016/1887 (2016. gada 24. oktobris), kas nosaka standartprasības dalībvalstu pieteikumu, ziņojumu un maksājumu pieprasījumu iesniegšanai augu veselības apsekojumu programmās (izziņots ar dokumenta numuru C(2016) 6704) (Dokuments attiecas uz EEZ)

26.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 291/15
            
         KOMISIJAS ĪSTENOŠANAS LĒMUMS (ES) 2016/1887
   (2016. gada 24. oktobris),
   kas nosaka standartprasības dalībvalstu pieteikumu, ziņojumu un maksājumu pieprasījumu iesniegšanai augu veselības apsekojumu programmās
   
      
         (izziņots ar dokumenta numuru C(2016) 6704)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (1), un jo īpaši tās 36. panta 5. punktu,
   tā kā:
   
               (1)
            
            
               Regulā (ES) Nr. 652/2014 citu starpā izklāstīti noteikumi par augu veselības un augu reproduktīvā materiāla izdevumu pārvaldību un iesniegšanas un satura prasības valsts programmām, ko īsteno sakarā ar kaitēkļu klātbūtni (“apsekojumu programmas”).
            
         
               (2)
            
            
               Regulas (ES) Nr. 652/2014 21. panta 1. punkts nosaka, ka dalībvalstīm ne vēlāk kā līdz 31. maijam jāiesniedz Komisijai tās apsekojumu programmas, kuru darbība sāksies nākamajā gadā un par kurām tās vēlas iesniegt dotācijas pieteikumu.
            
         
               (3)
            
            
               Regulas (ES) Nr. 652/2014 23. pantā ir noteikts, ka ik gadu līdz 30. aprīlim dalībvalstis par katru apstiprināto ikgadējo vai daudzgadu programmu iesniedz Komisijai detalizētu ikgadēju tehnisku ziņojumu un finanšu ziņojumu par iepriekšējo gadu. Tur arī noteikts, ka katru gadu līdz 31. augustam dalībvalstis iesniedz Komisijai “starpposma finanšu atskaiti” par katru apstiprināto dalībvalsts programmu.
            
         
               (4)
            
            
               Regulas (ES) Nr. 652/2014 24. pantā ir noteikts, ka katru gadu līdz 30. aprīlim dalībvalstis par katru apstiprināto apsekojumu programmu iesniedz Komisijai maksājuma pieprasījumu par iepriekšējā gadā īstenotajām programmām.
            
         
               (5)
            
            
               Pēc Regulas (ES) Nr. 652/2014 pieņemšanas būtu jānosaka dalībvalstīm satura un iesniegšanas standartprasības dalībvalstu apsekojumu programmās, kā noteikts minētās regulas 21. pantā.
            
         
               (6)
            
            
               Papildus būtu jānosaka satura standartprasības starpposma un nobeiguma ziņojumiem, ieskaitot maksājumu pieprasījumus pēc apsekojumu programmu īstenošanas, kā noteikts Regulas (ES) Nr. 652/2014 23. un 24. pantā.
            
         
               (7)
            
            
               Pieskaņojoties Savienības tiesību aktu attīstībai, Komisijas vietnē tiešsaistē tiks publicētas elektroniskas standartveidnes pieteikumiem un starpposma un nobeiguma ziņojumiem, ieskaitot maksājuma pieprasījumus, un apsekojumu programmā tās būtu jāizmanto, lai atvieglinātu nepieciešamās izmaiņas vai papildu ziņu iekļaušanu. Komisija Augu, dzīvnieku, pārtikas aprites un dzīvnieku barības pastāvīgās komitejas ietvaros informē dalībvalstis un apspriežas ar tām par visām nepieciešamajām elektronisko standartveidņu izmaiņām. Elektroniskās standartveidnes ir pieejamas Komisijas vietnē ne vēlāk kā attiecīgā gada marta pirmajā nedēļā (nobeiguma ziņojumiem un maksājumu pieprasījumiem), aprīļa pirmajā nedēļā (pieteikumiem) un jūlija pirmajā nedēļā (“starpposma atskaitēm”).
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Šis lēmums attiecas uz standartprasībām dalībvalstu pieteikumu, ziņojumu un maksājumu pieprasījumu iesniegšanai augu veselības apsekojumu programmās, ko dalībvalstis, ievērojot Regulas (ES) Nr. 652/2014 19. panta nosacījumus, īsteno sakarā ar augiem vai augu produktiem kaitīgu organismu (kaitēkļu) klātbūtni.
   2. pants
   Regulas (ES) Nr. 652/2014 21. panta 1. punktā norādītās apsekojumu programmas iesniedz tiešsaistē, izmantojot attiecīgās I pielikumā parādītās elektroniskās veidnes.
   3. pants
   Regulas (ES) Nr. 652/2014 23. pantā norādītās “starpposma finanšu atskaites” iesniedz tiešsaistē, izmantojot attiecīgo II pielikumā parādīto elektronisko veidni.
   4. pants
   Regulas (ES) Nr. 652/2014 23. pantā norādīto tehnisko ziņojumu un “finanšu atskaiti”, kā arī tās 24. pantā norādītos maksājuma pieprasījumus iesniedz tiešsaistē, izmantojot attiecīgās III pielikumā parādītās elektroniskās veidnes.
   5. pants
   Uz 2. pantā norādīto apsekojumu programmu iesniegšanu un 3. un 4. pantā norādītajiem ziņojumiem šis lēmums attiecas no 2017. gada 1. janvāra.
   6. pants
   Šis lēmums ir adresēts dalībvalstīm.
   
      Briselē, 2016. gada 24. oktobrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 189, 27.6.2014., 1. lpp.
   
   
      I PIELIKUMS
      2. pantā minētā īpašā veidne dalībvalsts gada vai daudzgadu apsekojumu programmas pieteikuma iesniegšanai ir pieejama SANTE ĢD vietnē: http://ec.europa.eu/dgs/health_food-safety/funding/cff/plant_health/survey-programmes_en.htm, 2. iedaļas Templates for submission of survey programmes (“Veidnes apsekojumu programmu pieteikumu iesniegšanai”) 1. daļā Application tool for Survey programmes for pests (“Rīks kaitīgo organismu apsekojumu programmu pieteikumu iesniegšanai”).
   
   
      II PIELIKUMS
      3. pantā minētā īpašā veidne apstiprināto apsekojumu programmu starpposma ziņojumu iesniegšanai ir pieejama SANTE ĢD vietnē: http://ec.europa.eu/dgs/health_food-safety/funding/cff/plant_health/survey-programmes_en.htm, 3. iedaļas Templates for reporting (“Veidnes ziņošanai”) 2. daļā Financial intermediate report (“Starpposma finanšu atskaite”).
   
   
      III PIELIKUMS
      4. pantā minētā īpašā veidne apstiprināto apsekojumu programmu gada nobeiguma ziņojumu (ieskaitot maksājumu pieprasījumus) iesniegšanai ir pieejama SANTE ĢD vietnē: http://ec.europa.eu/dgs/health_food-safety/funding/cff/plant_health/survey-programmes_en.htm, 3. iedaļas Templates for reporting (“Veidnes ziņošanai”) 1. daļā Final annual technical and financial report (“Gada nobeiguma tehniskais ziņojums un finanšu atskaite”).